cyanic-selkie/wikianc huggingface dataset:
Jevgenij Nesterenko
Biografi
Nesterenko skulle synge over femti ledende bassroller og opptrådt i 21 operaer på deres originalspråk. Han sang de ledende bassrollene i Glinkas, Mussorgskija, Tsjajkovskijs og Borodins operaer, og var den første til å synge mange av verkene til Sjostakovitsj, Sviridov og Taktakishvili. Nesterenkos enorme repertoar strakk seg fra dyp bass til baryton i operaer av de klassiske russiske og vesteuropeiske komponistene. Hans fineste rolle kan ha vært den som Tsar Boris i Mussorgskijs opera Boris Godunov, som han mottok '"Golden Viotti"-medalljen for i Italia i 1981.
Han spilte på store operascener verden over, som Covent Garden, Wiener Staatsoper og La Scala. Han er ble hedret med de gjeveste østerrikske, italienske, tyske og russiske priser for sin sang Han vant Giovanni Zenatello-prisen for sin representasjon av hovedskikkelsen i operaen Attila av Verdi", mottok Tsjaljapinprisen og mange andre utmerkelser.
Nesterenko foretok omlag 70 plateinnspillinger, hvorav 20 hele operaer. Han var også en fremragende kammersanger.
Han ble også kjent som en fremragende lærer. Han underviste på Moskvakonservatoriet og Musik und Kunst Privatuniversität der Stadt Wien. Nesterenko forfattet to bøker - My Way of Working with Singers og Reflections on My Profession - og over 200 artikler. Han var også etterspurt som jurymedlem i musikkonkurranser.
Jevgenij Nesterenko døde den 20. mars 2021 av covid-19 i Wien i Østerrike.
Mimi Falsen
Marie Bolette Wilhelmine «Mimi» Falsen (født 1861 i Bergen, død 1957) var en norsk maler. Høyesterettsjustitiarius Christian Magnus Falsen var hennes farfar. Mimi Falsen vokste opp en søskenflokk på ti i Bergen, der faren Enevold Munch Falsen var sorenskriver.
Studier
I årene 1887–89 studerte Mimi Falsen ved Académie Colarossi i Paris. Det var den gang kontroversielt for en kvinne å dra utenlands for å utdanne seg til kunstner, og Mimi Falsen fortalte senere at hun hadde måttet bryte med sin familie for å kunne dra. I Falsens tilfelle ble ikke bruddet endelig. I 1890–1891 var hun elev av maleren Pierre Puvis de Chavannes, som var en av de fremste representantene for symbolismen. Senere dro hun til Stockholm, der hun i 1896 mottok undervisning fra Richard Bergh og Anders Zorn. I årene 1899–1905 bodde hun i København, der hun hadde kunstnerne Niels Skovgaard og Viggo Pedersen som lærere.
I et intervju i anledning sin kommende 80-årsdag fortalte Falsen i 1941 at hun var 26 år før hun oppdaget sitt talent. Hun var da i Danmark der hun gikk og småtegnet, da en dansk venninne sa det var synd at hun ikke utnyttet sine evner. I Paris malte hun og den danske venninnen akt hele dagen i årene 1887-91. I Stockholm lært Zorn henne å forenkle paletten: «Ikke mer enn fem farger!» innskjerpet han. Da Falsens mor så sin datters første utstilling i Bergen, utbrøt hun: «Tenk Mimi, som hverken var fugl eller fisk - nu er hun blitt fugl!» Falsen benektet å ha blitt noen fugl: «Det var bare sviktende selvtillit og siden rotløsheten». I Paris holdt hun lag med den dansk-norske malerinnen Tinka Zernikow og svenske Endis Bergström, men da 1905 nærmet seg, ville Falsen hjem til Norge: «Da måtte jeg være med!»
Kunstnerisk virke
Mimi Falsen debuterte på Høstutstillingen i Kristiania i 1891 med et bilde hun ga tittelen «Undre mig paa». To år etter, i 1893, var hun representert på Verdensutstillingen i Chicago. Etter debuten i 1891 ble hun antatt på Høstutstillingen nesten årlig frem til sin død. I 1905 flyttet hun tilbake til Norge, der hun i 1907 var med på å stifte Malerindeforbundet for å bøte på at flere malerinner gikk nokså ensomme rundt, særlig de som hadde studert utenlands som unge. Helga Reusch, Sara Rein Hornemann, Signe Scheel og flere andre ble med fra starten. Harriet Backer og Kitty Kielland stod som medlemmer, men møtte aldri, siden de alt hadde opparbeidet seg en krets. Kvinnelige billedhuggere ville også være med, slik at navnet ble endret til Bildende kunstnerinners forbund i 1928. I 1941 var det rundt 60 medlemmer. De ville motarbeide klikkvesenet og organiserte blant annet hundrekroners-lotteriet til fordel for Høstutstillingen.
Mimi Falsen var hyppig representert på prestisjefylte utstillinger i inn- og utland, og hadde en rekke separatutstillinger. Produksjonen hennes omfattet en variert motivkrets. Hun malte portretter, naturbilder, interiører og blomsterbilder, for å nevne noen eksempler. Flere av hennes verker ble innkjøpt av offentlige samlinger, og et portrett av farfaren Christian Magnus Falsen henger på Stortinget. Hennes portrett av dronning Maud fra 1953 tilhører Det kongelige slott i Oslo. I 1931 stiftet hun Bildende Kunstnerinners Forening.
Privatliv
Før sin 80-årsdag hadde Falsen flyttet inn i «Høgda» med utsikt over Bærum ned mot Sandvika.Tidligere hadde hun bodd i et småbruk på Billingstad med høns og ender. Dette solgte hun og kjøpte i stedet «Envolden» hvor hun stortrivdes i femten år, til hun ikke kunne sitte med et så stort hus lenger. Innflyttet på «Høgda» mintes hun sin «foryngelse» i 1935, da hun sluttet seg til Oxfordbevegelsen og «et kristenliv som gjorde meg rik og sterk».
Oriental Theatre
Oriental Theatre eller Oriental Theater kan vise til:
Clément Lefert
Clément Lefert (født 26. september 1987 i Nice, Frankrike) er en fransk svømmer. Under sommer-OL 2012 i London vant han gull med det franske laget på 4x100 meter fri.
Han studerer pr. 2012 økonomi i California.
Combretum imberbe
Combretum imberbe er et treslag i familien Combretaceae.
Det blir opptil 20 m høyt og er delvis løvfellende. Krona er vid, og treet vokser svært sakte. Døde greiner sitter ofte igjen på trærne. Barken er lysegrå til mørkegrå med vertikale furer. Unge stammer har tornlignende smågreiner.
De læraktige bladene sitter motsatt; de er avlange, 5–6 cm lange og 2–2,5 cm brede. Bladene har små skjell på begge sider, men har ikke hår. De lysegule, duftende blomstene sitter i en opptil 10 cm lang blomsterstand. Frukten har 4 vinger og er først gulgrønn, men blir rød som moden.
Combretum imberbe vokser i åpen skog og savanne. Den er utbredt i tropisk Afrika sør for ekvator og finnes fra Angola og Tanzania i nord sørover til nordlige Namibia og iKwaZulu-Natali i Sør-Afrika. Kudu, impala, letjevannbukk, buskduiker, elefant og sjiraff beiter på bladene, og de to sistnevnte forsyner seg også av greinene.
Forskjellige deler av treet brukes i tradisjonell medisin, og blader og frukt regnes for å ha magiske egenskaper. Veden er svært hard og ble tidligere brukt til grev. Treverket brukes fortsatt til å bygge kraaler og til mortere for å stampe korn.
Randolf Walderhaug
Randolf Walderhaug (født 21. juli 1958 i Bergen, død 22. mars 2019 ) var en norsk skuespiller og instruktør.
Utdanning og karrière
Han ble ferdig med en treårig utdannelse i 1984 ved Tisch School of the Arts, en del av New York University. Han har også undervist ved Norsk Skuespillerinstitutt. Han var fast ansatt ved Den Nationale Scene i Bergen fra 1984 til 1994. Fra 1994 til 2007 var han ansatt ved Teatret Vårt i Molde. I 2010 søkte han stillingen som teatersjef ved teateret.
Han ble i 2006 nominert til Heddaprisen for rollen som Per Degn i Erasmus Montanus.
Gravdalsknappen
Gravdalsknappen (også kalt Gravdalshø) er et fjell i Nord-Fron og Vågå kommune i Innlandet. Toppunktet ligger i Nord-Fron og har en høyde på 1 692 meter over havet.
Far og sønn (1966)
Far og sønn (originaltittel: Apa) er et ungarsk drama fra 1966 regissert av István Szabó.
Filmen foregår i Ungarn etter andre verdenskrig og omhandler en ung manns forhold til sin far, fra han som liten gutt fantaserer om heltedådene han tror faren har utført under krigen, til han som politisk bevisst voksen forsoner seg med at faren i virkeligheten var en ordiner mann.
Hans Olav
Hans Olav (født 12. mai 1903 i Flekkefjord, død 10. desember 1965 i Oslo) var en norsk pressemann, diplomat og ambassadør.
Etter examen artium ved Kongsgård skole i Stavanger i 1922 reiste han til USA i 1924 for å virke som korrekturleser for N. A. Rygg ved Nordisk Tidende i Brooklyn, der han var redaktør fra 1929 til 1940. Underveis studerte han ved Columbia University 1925–1927. Sammen med Jens Schive (1900–1962) i Norsk Telegrambyrå skrev Hans Olav bok om da Kronprins Olav (1903–1991) og Kronprinsesse Märtha (1901–1954) reiste i USA. Den 8. april 1940 ble han utnevnt til Norges presseutsending og ledet den norske informasjonstjenesten frem til 1945, da han ble presseråd ved Norges ambassade i Washington. Etter noen år returnerte han til Oslo og overtok i 1948 efter Jens Schive som sjef for pressekontoret i Utenriksdepartementet. Han var ambassadør ved Norges ambassade i Helsingfors før han i 1958 ble Norges ambassadør i New Delhi. Etter oppholdet i India gikk Olav fra 1964 til sist inn som Norges ambassadør i Beograd.
Han mottok St. Olavs Orden i 1939. og var sønn av postansatt Hans Tobias Tønnessen (1875) og Olga Kristine Iversen (1873), og giftet seg i 1927 med Aase Anne Pedersen (1905).
Oh Seong-ok
Oh Seong-ok (født 10. oktober 1972 i Daejeon), sørkoreansk håndballspiller som deltok i de olympiske leker 1992 i Barcelona, 1996 i Atlanta, 2000 i Sydney, 2004 i Athen og 2008 i Beijing.
Oh Seong-ok ble olympisk mester i håndball under Sommer-OL 1992 i Barcelona. Hun var med på det sørkoreanske laget som vant håndballturneringen for damer foran Norge og SUS. Det var åtte lag som deltok i håndballturneringen for damer. To grupper med fire lag der de to beste i hver gruppe gikk videre til semifinale. Sør-Korea vant sin gruppe foran Norge etter ha vunnet to kamper og spilt en uavgjort. De vant semifinalen mot Tyskland med 26-25 og i finalen, som ble spilt 8. august 1992, beseiret de Norge med 28-21. Hun spilte alle fem kampene og scoret 20 mål.
Fire år senere, under sommer-OL 1996 i Atlanta, vant hun en sølvmedalje. Hun spilte alle fem kampene og scoret 24 mål.
Hun spilte alle sju kampene i håndballturneringen for damer under sommer-OL 2000 i Sydney og scoret 35 mål. Sør-Korea kom på fjerdeplass i turneringen.
Også under sommer-OL 2004 i Athen spilte hun alle sju kampene. Hun scoret 24 mål og vant en sølvmedalje.
Fylkesvei 1150
Fylkesvei 1150 går mellom Moum og Borge i Fredrikstad kommune.
Frem til 2019 hadde veien betegnelsen fylkesvei 524.
Landhockey under Sommer-OL 1992 – Tropper menn
Landhockey under Sommer-OL 1992 – Tropper menn inneholder troppene til herrenes turnering i landhockey under Sommer-OL 1992.
Eannatum
Eannatum var en sumerisk fyrste over byen Lagasj, omkring 2450 f. Kr., og gjennomførte en av historiens eldste dokumenterte erobringskriger, skildret på den såkalte Gribbstelen som i kileskrift og relieffbilder viser hvordan han beseirer innbyggerne i nabobyen Umma og nå kan ses i Louvre.
Dokumenter antyder at han skal ha ført erobringskrig sa langt som til Elam, og at han beseiret flere andre nabobyer. Eannatum falt til slutt i et slag, og etter hans død tapte Lagasj i betydning.
Spinhoplathemistus
Spinhoplathemistus er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Microzethinus
Microzethinus er en slekt av små, rødlige eller brunlige køllebiller.
Spinhoplathemistus
Utseende
En ganske liten, lyst gråbrun trebukk. Arten kjennes lett på at pronotum og dekkvingene har flere lange, kraftige og skarpe pigger. Oversiden er kraftig punktert, pronotum og dekkvingene noe hvelvede. Antennene er litt kraftige og noe lengre enn kroppen.
Microzethinus
Utbredelse
Slekten er utbredt på Madagaskar.
Spinhoplathemistus
Utbredelse
Arten er utbredt i Queensland.
Systematisk inndeling
Arten blir ofte plassert i slekten Athemistus.
Tromsdalen kunstisbane
Tromsdalen kunstisbane er en skøytearena og en av flere arenaer i Tromsdalen idrettspark i bydelen Tromsdalen i Tromsø, sammen med fotballbanen TUIL Arena. Banen var arena for Sprint-VM på skøyter 1990. Sprintverdensmestere da ble Angela Hauck, Øst-Tyskland for damer og Bae Ki-tae, Sør-Korea for herrene.
Kunstisbanen overtok som Tromsøs skøytebane etter Templarheimen IP etter sesongen 1984/85.
Arrangementer
I tillegg til Sprint-VM 1990 er det på stadion blitt arrangert flere mesterskap:
Andre typer stevner som har blitt arrangert her er:
Oddleif
Oddleif er et nordisk mannsnavn og kvinnenavn med norrøn opprinnelse.
Etymologi
Mannsnavnet Oddleif er dannet som en nyere form av det norrøne navnet Oddleifr, som er sammensatt av oddr, «odd, spiss, spyd», og leif, «arving, etterkommer».
Kvinnenavnet Oddleif er dannet som en feminin form av Oddleifr.
Utbredelse
Oddleif er et sjeldent navn. Det er mest utbredt i Norge, og da som mannsnavn.
Kjente personer med navnet
Personene i listen er ordnet kronologisk etter fødselsår.
30 Rockefeller Plaza
30 Rockefeller Plaza er også kjent for at fjernsynsselskapet NBC har sitt hovedkvarter her og New York-avdelingen til NBCUniversal. Gateadressen er Rockefeller Center 30, derav navnet, noe som har gitt navn til fjernsynsserien 30 Rock.
Bygningen ble nylig renovert til en kostnad på 170 millioner dollar, fullført i 2014. Oppussingen innebar montering av et nytt skilt for Comcast som erstattet GE-logoen på toppen av bygningen, nytt skilt ved første etasje, og visning av den ikoniske påfugl-logoen til NBC på utsiden for første gang.
Historie
Bygningen ble fullført oppført i 1933 som en del av Rockefeller Center. Den kjente Art Deco-arkitekten Raymond Hood ledet en gruppe Rockefeller-arkitekter. Bygningen ble navngitt RCA Building etter dens fremste leietaker, Radio Corporation of America, opprettet i 1919 av General Electric. Bygningen var den første som ble konstruert med heis gruppert i bygningens kjerne. Under byggearbeidene tok fotografen Charles Clyde Ebbets det berømte fotografiet av en lunsj på toppen av skyskraperen i 69. etasje. National Broadcasting Company, også eid av General Electric, leide også plass i bygningen.
Kontorene til Rockefeller-familien utgjorde rom 5600 i 56. etasje. Denne plassen utgjør i dag Rockefeller Family & Associates som strekker seg mellom 54. etasje og 56. etasje i bygningen. John D. Rockefeller hadde et privat hvelv i bygningens kjeller, tilgjengelig via en privat heis fra hans kontor.
Bjarne Brandal
Bjarne Andreas Brandal (født 9. mai 1966 i Bodø) er en fotballkommentator og TV-programleder i NRK. Som sportsjournalist har han fulgt Fotballklubben Bodø/Glimt siden 1995.
Utdannelse og bakgrunn
Brandal har utdannelse fra Universitetet i Bergen. Før han ble journalist i NRK var han redaktør ved Melburadioen i Hadsel i Vesterålen.
Familie
Han er svoger til historikeren Nik Brandal.
Franciszek Pieczka
Franciszek Maksymilian Pieczka (født 18. januar 1928 i Godów i Polen, død 23. september 2022) var en polsk skuespiller.
Han har fått en stjerne på Aleja Gwiazd (Stjernenes allé) i Łódź.
Stadion pod Goricom
Stadion pod Goricom er et fotballstadion som ligger i hovedstaden Podgorica i Montenegro. Den er hjemmebane både for fotballklubben FK Budućnost Podgorica og for. Den har en tilskuerkapasitet på 15 230 seter og driftes både av Budućnost Podgorica samt Montenegros fotballforbund. Den er også vertskap for cupfinalen under Kup Crne Gore.
Stadionet med en kapasitet på rundt 5 000 tilskuere ble påbegynt etter krigen i 1945 og ble bygget på samme sted som en fotballbane som var brukt av flere klubber i byen. I 1952 brøt det ut en brann som ødela mye av tribuneanlegget, og et nytt stadionanlegg ble bygget like etter med en kapasitet på 17 000 tilskuere. På 1980-tallet ble stadionanlegget renovert, blant annet hvor hovedtribunen ble oppgradert med tak og kun sitteplasser, samt at det i 1989 ble installert flombelysning.
Etter oppløsningen av Den sosialistiske føderale republikken Jugoslavia i 1992 ble det foretatt flere renoveringer, hvor den østre tribunen ble revet og en ny tribune mot nord ble bygget. Anlegget hadde da en kapasitet på om lag 12 000 tilskuere. Den siste renoveringen av anlegget kom i perioden 2004–2006, hvor samtlige tribuner ble oppgradert og hvor en ny østre tribune ble bygget slik at Stadion pod Goricom fikk tribuner på alle sider igjen med dagens totale tilskuerkapasitet.
Stadion pod Goricom var også hjemmebane for OFK Titograd i perioden 1953–1997 frem til klubben flyttet til Mladost stadion.
Maxvorstadt
I Maxvorstadt finnes museumskvartalet Kunstareal München, med blant annet de tre billedmuseene Alte Pinakothek, Neue Pinakothek og Pinakothek der Moderne.
Referanser
.
Håvard Bogetveit
Håvard Gutubø Bogetveit (født 3. juni 1992 i Oslo) er en norsk skiskytter og langrennsløper, som representerer Førde Idrettslag.
Under NM i skiskyting 2019 ble han norgesmester på 4 x 7,5 km stafett på laget til Sogn og Fjordane Skiskyttarkrins.
Meritter
Sommer-NM i skiskyting
Junior-NM i skiskyting
Junior-NM i langrenn
Peter de Seue
Peter de Seue (1694-1772) var en norsk offiser, far til Werner Nicolai de Seue.
Før han i 1729 giftet seg med Hellehuus de Werenskiold hadde han kjøpt gården Westby (Vestby) som paret slo seg ned på. De fikk 8 barn sammen, hvorav 6 nådde voksen alder. I 1753 brant Westby ned, og familien bodde flere år i tarvelige kår.
Peter de Seue døde i 1772, og ble gravlagt under gulvet i Rakkestad kirke sammen med hustruen. Under en restaurering i 1875 ble kistene tatt ut og lagt i en fellesgrav på kirkegården. Kisteplatene ble sendt til Riksarkivet.
Søramerikansk mesterskap i basketball for menn 1955
Søramerikansk mesterskap i basketball for menn 1955 ble arrangert i Cúcuta i Colombia i 1955.
Fylkesvei 1152
Fylkesvei 1152 går mellom Kjølberg og Begby i Fredrikstad kommune. Veien er 1,4 km lang.
Frem til 2019 hadde veien betegnelsen fylkesvei 526.
Tåtten om Torstein teltkar
Tåtten om Torstein teltkar (Þorsteins þáttr tjaldstæðings, «Tåtten om Torstein teltreiseren» eller Þorsteins þáttr Ásgrímssonar, «Tåtten om Torstein Åsgrimson») er en tått, en kort islendingesaga fra 1200-tallet. Historien foregår i Norge og på Island i landnåmstiden og handler om Torstein som hevner faren og rømmer fra Norge til Island.
Telemarkshersen Ásgrím blir Harald Hårfagres uvenn, og blir drept. Torstein hevner faren, og rømmer til Island. Her blir han en velstående mann. Han får sitt tilnavn «teltreiseren» fordi han gir husrom, i telt, til en syk skipsbesetning som ingen andre ville hjelpe.
Teksten er kjent fra Flateyjarbók. Oversatt til norsk av Hilde A. Bliksrud som Tåtten om Torstein teltkar i fembindsverket Islendingesagaene, 2014.
Rosenborg Ballklub i 1998
Rosenborg vant Tippeligaen for 13. gang i 1998-sesongen.
The Love of a Woman
The Love of a Woman er et musikkalbum med Grethe Svensen, utgitt i 1993.
Pachyornis
Pachyornis er en slekt med utdødde flygeudyktige moafugler (Dinornithiformes) i familien Emeidae. Slekten inkluderer tre kjente arter, som alle var endemiske til New Zealand, hvorav to på Sørøya og én på Nordøya. Artene døde ut kort tid etter at maoriene ankom øyene mot slutten av 1200-tallet, trolig i tidsrommet 1350–1450.
Ernest Glover
Ernest Glover (født 19. februar 1891, død 13. april 1954) var en britisk friidrettsutøver som deltok i de olympiske leker 1912 i Stockholm.
Bølefjorden
Bølefjorden er navnet på to fjorder i Norge:
Frederick Hibbins
Frederick Newton Hibbins (født 23. mars 1890, død 1969) var en britisk friidrettsutøver som deltok i de olympiske leker 1912 i Stockholm.
Christianeum
Christianeum er et gymnasium i bydelen Othmarschen i Hamburg.
Annanias Batalden
Annanias Batalden (født 25. august 1893 på Batalden i Flora kommune, død 12. juni 1973) var en foregangsmann for bedring av de handikappedes livskår på Vestlandet. For sitt arbeid mottok han Kongens fortjenstmedalje i gull.
Frederick Hibbins
Hibbins vant en olympisk bronsemedalje i friidrett under OL 1912 i Stockholm. Han var med på det britiske laget som kom på tredjeplass i lagkonkurransen i terrengløp bak Sverige og Finland. De andre på laget var Ernest Glover og Thomas Humphreys.
Christianeum
Altona fikk sin første latinskole i 1683, som i 1724 ble avløst av Friedrichsschule, oppkalt etter kong Frederik IV av Danmark og Norge, som på det tidspunktet også regjerte som hertug av Holsten. I 1738 grunnla hans etterfølger Christian VI Christianeum, i 1744 navngitt etter kongen selv.
Gymnasiet holder siden 1972 til i en bygning tegnet av arkitekten Arne Jacobsen.
Annanias Batalden
Han var født og oppvokst på øya Batalden utenfor Florø. Han ble født med cerebral parese, og hadde endel problemer i oppveksten på grunn av det; blant annet ble han nektet skolegang fordi de lokale myndighetene trodde at han var mentalt tilbakestående. Da han var tenåring oppdaget soknepresten at han var en begavet gutt, og anbefalte ham til spesialskolen «Arbeidsskole for Vanføre» i Oslo (nå Sophies Minde). Annanias Batalden begynte ved Sophies Minde i 1909. Ved skolen lærte han blant annet å bruke føttene til veving, maling og snekkeroppgaver, siden hendene ikke kunne benyttes på grunn av cerebral paresen.
I 1933 etablerte Batalden Sunnfjord Vanførelag. Han reiste rundt i fylket, ofte i en pedaldrevet vogn som han kjørte selv, for å informere og rekruttere medlemmer. Han satt som leder for Sunnfjord Vanførelag i 29 år, og bidro til at nærmere 50 lokallag og støttelag for vanføresaken ble etablert på Vestlandet. Han var også reisesekretær i Vestlandske Vanførelag.
Han stod dessuten bak hjemmet «Vestbris» for handikappede på Havreneset i Florø. En større del av hans egen eiendom ble donert til formålet. Institusjonen var i bruk til den ble lagt ned i 1984.
Anish Giri
Anish Giri (født 28. juni 1994) er en nederlandsk, russiskfødt sjakkspiller.
Han ble stormester i sjakk i 2009, 14 år gammel.
Larisa Iordache
Larisa Andreea Iordache (født 19. juni 1996 i București, Romania) er en rumensk turner.
Under Europamesterskapet i turn 2012 i Brüssel vant hun gull i frittstående og sølv i bom. Hun var også med på det rumenske laget som vant gull i lagkonkurransen.
Under Sommer-OL 2012 i London var hun med på det rumenske laget som vant bronse i mangekamp, lagkonkurranse, kvinner.
Under Sommer-OL 2020 i Tokyo som ble arrangert i 2021, deltok hun i kvalifiseringen uten å klare å kvalifisere seg til noen finaler.
Lov om krigsdeltagelse i fremmed land
Lov angående forholdsregler for å hindre deltagelse i krig i fremmed land var en norsk lov fra 1937 som hadde til formål å hindre en person som var hjemmehørende i Norge fra å delta i krig i andre land.
Loven ble sanksjonert 19. mars 1937 og trådte i kraft umiddelbart. Samtidig ble det gitt en forskrift som forbød noen å verve seg til krigstjeneste i Spania.
Loven ga hjemmel til å utferdige forbud mot at noen i Norge lot seg verve til fremmed krigstjeneste for et land hvis statsborger han ikke er og ikke har vært i en nærmere fastsatt tid. Den ga også hjemmel til å forby at noen reiser fra Norge til et sådant land for å delta i krig. Den som overtrådte et forbud gitt med hjemmel i loven kunne straffes med bot eller fengsel inntil tre måneder.
Loven ble gitt med bakgrunn i den spanske borgerkrigen, og var ikke i bruk etter det. Den ble opphevet 1. oktober 2015 i forbindelse med at den nye straffeloven av 2005 trådte i kraft. Det ble ikke ansett å foreligge behov for å videreføre en sovende fullmaktslov.
Arkitekturåret 1743
Fødsler
(døpt) || Louis Jean Desprez || fransk || kunstmaler og arkitekt ||align=center| ||align=center|1804 ||
Landhockey under Sommer-OL 1992 – Tropper kvinner
Landhockey under Sommer-OL 1992 – Tropper kvinner inneholder troppene til kvinnenes turnering i landhockey under Sommer-OL 1992.
Høyanger K5 kraftverk
Høyanger K5 kraftverk er to sammenkoblede vannkraftverk i Høyanger kommune i Sogn og Fjordane.
Det består av
Lorenz Wegscheider
Lorenz Wegscheider (født 28. januar 1964) er en tysk tidligere skihopper som konkurrerte internasjonalt for Vest-Tyskland i årene 1976-1990.
I junior-VM i Murau i 1982 ble han nummer 25. Han fikk samme plassering i VM i skiflyging i Planica i 1985. I verdenscupen ble han nummer 66 sammenlagt i 1984/85 og 76 i 1986/87. Hans beste plassering i enkeltrenn i verdenscupen var 13.-plass i skiflygingsbakken i Harrachov 23. februar 1985 og i storbakken i Thunder Bay 7. desember 1986. Wegscheider deltok i den tysk-østerrikske hoppuka i årene 1980-1990.
Sammenlagtplasseringer i Hoppuka:
Braunsiella
Braunsiella er en slekt av små, rødlige eller brunlige biller, der mange av artene er knyttet til maur.
Levevis
Sannsynligvis er alle medlemmene i gruppen Clavigeritae knyttet til maur (de er myrmekofiler). På bakkroppen har billen noen hårtufser som skiller ut et stoff som maurene er svært glade i – det har neppe noen næringsverdi, men kan kanskje fungere som et rusmiddel. Maurene slikker i seg stoffet fra hårtufsene. Skulle maurkolonien bli forstyrret, for eksempel hvis man løfter opp steinen de lever under, bærer maurarbeiderne billene i sikkerhet sammen med koloniens larver og pupper.
Utbredelse
Arten lever i Sør-Afrika.
Roskilde amt (før 1808)
Roskilde amt undergikk ikke de store forandringer ved reformen i 1793, men ble i 1808 lagt inn under Københavns amt. Før 1793, se Roskilde amt (1662–1793).
Remyra stadion
Remyra stadion er et idrettsanlegg i Stjørdal kommune. Anlegget har kunstgressbane og er hjemmebanen til Remyra Idrettslag.
Verdenscupen i alpint 2017/18 — Utfor menn — Lake Louise
Det fartsrennet for menn var utfor i canadiske Lake Louise lørdag 25 november 2017.
Produktivitetskommisjonen
Produktivitetskommisjonen hadde som oppgave å kartlegge årsakene til svak produktivitetsvekst og fremme konkrete forslag som kan styrke produktivitet og vekstevne i Norges økonomi.
Kommisjonens første funn ble publisert i februar 2015.
Det siste man hørte var kommisjonens andre rapport, som Rattsø leverte til finansminister Siv Jensen den 11. februar 2016. Den konkluderte med at vi må ha ny vekst i nye næringer enn olje og slikt.
Fylkesvei 1110
Fylkesvei 1110 går mellom Sellebakk og Gudeberg i Fredrikstad kommune.
Strekningen ble fastlagt 2019, og består av den tidligere fylkesvei 432, forlenget med et delstykke av fylkesvei 113.
Søramerikansk mesterskap i basketball for menn 1958
Søramerikansk mesterskap i basketball for menn 1958 ble arrangert i Santiago de Chile i Chile i 1958.
Arkitekturåret 1938
Fødsler
Kunstakademiets Arkitektskole i København ||align=center| ||align=center| ||
Pallava-dynastiet
Pallava-dynastiet (tamilsk: பல்லவர்) var et tamilsk, sørindisk dynasti som styrte over det nordlige Tamil Nadu og det sørlige Andhra Pradesh med Kānchipuram som hovedstad. Pallavaene var sammen med Chola-dynastiet, Pandya-dynastiet og Chera-dynastiet et av de fire tamilske dynastiene som over store deler av Sør-India fram til det femtende århundre e.Kr.. Ordet pallava er sanskrit og betyr grein, som viser til at pallavaene sannsynligvis opprinnelig var en senere sidegrein av choladynastiet. Opprinnelig kom pallavaene fra Guntur-regionen i Andhra Pradesh, fra området som fremdeles kalles Palnadu eller Pallava Nadu. Pallavaene ble mektige da det gikk nedover med Sātavāhanariket i Andhra og cholaene i Tamil Nadu. Pallavaherskerne støttet også litteratur skrevet på tamilsk, telugu og sanskrit, og noen av de beste sanskritpoetene, som for eksempel Bharavi og Dandin, kommer fra pallava-perioden.
Pallavaene ble mektigere under styret til Mahendravarman I (571 – 630 AD) og Narasimhavarman I (630 – 668 AD), og dominerte teluguregionen og de nordlige delene av tamilregionen i omtrent 600 år, fram til slutten av det niende århundre.
I løpet av sin historie var pallavaene i konstant konflikt med både chalukyaene i Badami i nord og de tamilske cholaene og pandyaene i sør, og på slutten av det niende århundre ble de også endelig beseiret av cholaene.
Pallavaene er best kjent for deres støtte til arkitekturen, slik man fremdeles kan se i dag i Mamallapuram. Blant annet templene hugget inn i sjøklippene ved byen stammer fra pallava-perioden. Pallavaene etterlot seg storslagne skulpturer og templer, og la slik grunnlaget for den middelalderske sørindiske arkitekturen. Den kinesiske omreisende buddhistmunken Xuanzang besøkte Kānchipuram under pallavaenes styre og priste dem for deres deres milde styre.
Mange kilder hevder at Bodhidharma, grunnleggeren av chanbuddhismen (senere bl.a. kjent som zen i Japan) var en prins i Pallava-dynastiet og levde samtidig som Skandavarman IV og Nandivarman I. Han skal ha vært sønnen til Simhavarman II, men dette er usikkert. Pallavaherskerne var hinduister, men tolererte andre religioner. Ifølge Xuanzang var det i Kānchipuram 100 buddhistiske klostre og 80 templer. Mahendravarman I støttet først jainismen, men gikk senere tilbake til hinduismen.
Datoene før 575 er usikre.
Anastasija Grisjina
Anastasija Nikolajevna Grisjina (russisk: Анастасия Николаевна Гришина; født 16. januar 1996 i Moskva) er en russisk turner.
Hun debuterte som senior i 2012 hvor hun i Europamesterskapet i turn tok sølv i skranke og også var med på det russiske laget som vant sølv i mangekamp lag.
Under Sommer-OL 2012 i London var hun med på det russiske laget som vant sølv i mangekamp, lagkonkurranse, kvinner.
Uavhengige deltakere under Sommer-OL 2012
De nederlandske Antiller ble oppløst i 2010, og dermed ble også medlemskapet i IOK trukket. Deltakere fra antillene fikk likevel delta under det olympiske flagg i lekene i 2012. Tre utøvere fra Curaçao deltok under olympisk flagg.
Christian de Schouboe
Christian de Schouboe (1735-1789) var en dansk-norsk stiftsamtmann.
Lov om forbud mot frakt av våpen m.m.
Lov om fullmakt for Kongen, eller den han gjev fullmakt, til å forby at norske skip blir nytta til å føra folk som eslar seg i krig, våpen, loty, fly eller partar derav til framandland, kortitttel lov om forbud mot frakt av våpen m.m., var en norsk lov som hadde til formål å hindre at norske skip blir brukt til å føre våpen og folk som tenker seg i krig til andre land. Loven ble opphevet i 2021 ved innføring av sanksjonsloven.
Christian de Schouboe
Han fødtes i København som sønn av den senere konferensråd Oluf Borch de Schouboe (1689–1763) og Ulrikke Antoinette Albertin (d. 1790).
Lov om forbud mot frakt av våpen m.m.
Lovens paragraf 1 ga hjemmel til å forby og straffebelegge at norske skip ble brukt til å føre folk som har til hensikt å delta i krig til fremmedland. Det samme gjelder frakt av våpen, fly og flydeler.
Christian de Schouboe
Christian de Schouboe ble student fra Vor Frue Skole i København i 1752 og cand. jur. i 1754, hoffjunker 1755, assessor i Hofretten 1756, og 1762 assessor i Høyesterett.
Lov om forbud mot frakt av våpen m.m.
Overtredelse av forbud gitt i medhold av loven kunne straffes med bot eller fengsel inntil tre måneder.
Christian de Schouboe
I 1765 ble han utnevnt til lagmann i Christiania, fra 1773-74 var han konstituert stiftsamtmann i Akershus stift før han ble stiftamtmann i Bergen og amtmann over Søndre Bergenhus amt. 1770 ble han utnevnt til etatsråd, og 1789 ble han ridder av Dannebrog. Samme år døde han i Bergen.
Lov om forbud mot frakt av våpen m.m.
Lov om forbud mot frakt av våpen m.m. ble vedtatt 16. april 1937 og trådte i kraft umiddelbart.
Christian de Schouboe
Familie
1772 hadde han inngått ekteskap med Anna Magdalena Müller (datter av major Frederik Müller, sjef for det i Trondhjem garnisonerende infanterikorps, og Bolette f. Daries ). Med henne fikk han blant andre sønnene Oluf Borch de Schouboe og Ulrik Frederik Anton de Schouboe.
Østersjøflåten
Den baltiske flåte (russisk: Балтийский флот; transkribert Baltijskij flot) er den russiske respektive den sovjetiske marinen i Østersjøen.
László Bárdossy
László Bárdossy de Bárdos (født 10. desember 1890 i Szombathely i Ungarn, død 10. januar 1946 i Budapest) var en ungarsk diplomat og politiker. Han var Ungarns statsminister i perioden 1941–1942 og hadde under denne tiden et utstrakt samarbeid med Nazi-Tyskland.
Østersjøflåten
Kyst- og landforsvar
Østersjøflåtens Kyst- og landforsvar
Sjøstyrker
Østersjøflåten har to hovedbaser:
László Bárdossy
Bakgrunn
Bárdossy studerte rettsvitenskap og trådte etter eksamen inn i statstjeneste i 1913. Han arbeidet først i undervisningsdepartementet og gikk så i 1922 over til utenriksministeriet. Der var han først avdelingsleder og senere sjef for presseavdelingen. I begynnelsen av 1930-årene arbeidet Bárdossy ved den ungarske ambassade i London, og i 1934 ble han ambassadør i Romania.
Østersjøflåten
Sjøstyrker
Baltijsk flåtebase (russisk:Краснознамённая Балтийская военно-морская база)
László Bárdossy
Statsminister
Ved utenriksminister István Csákys avgang i slutten av januar 1941 ble Bárdossy utnevnt til dennes etterfølger i Pál Telekis regjering. På grunn av Nazitysklands angrep på Jugoslavia og splittelsen omkring den førte politikk i Ungarn begikk Teleki selvmord i april, og Ungarns regent Miklós Horthy utnevnte Bárdossy til ny statsminister.
Østersjøflåten
Sjøstyrker
Leningrad flåtebase (russisk:Краснознамённая Ленинградская военно-морская база)
László Bárdossy
Statsminister
Bárdossy var antisemitt og antikommunist, noe som preget hans politikk. Han lot innføre en rekke antijødiske lover og innskrenket jødenes borgerlige og økonomiske rettigheter. Dessuten sanksjonerte han deportasjoner av de ungarske jøder samt massakrene på sammenlagt 16.000 jøder i Kamenets-Podolsk og Novi Sad.
Da Nazityskland i juni 1941 angrep Sovjetunionen, lyktes det Horthy å hindre at Bárdossy erklærte krig mot sovjeterne. Da uidentifiserte (antatt sovjetiske) fly fire dager senere bombet den ungarske by Kassa (Košice), godkjente Bárdossy krig mot Sovjetunionen, selv om han ikke hadde tillatelse fra det ungarske parlament.
Etter Japans angrep på Pearl Harbor i desember 1941 erklærte Bárdossy krig mot USA etter press fra tysk side.
Avskjed, senere virke
På grunn av disse hendelser ble Bárdossy avskjediget den 7. mars 1942 av Horthy og erstattet med den mer moderate Miklós Kállay. Etter Nazitysklands okkupasjon av Ungarn i mars 1944 samarbeidet Bárdossy og hans tilhengere med statsminister Döme Sztójay og senere med Ferenc Szálasis pilkorsregjering.
Østersjøflåten
I det russiske tsarriket
Flåten ble grunnlagt av Peter den store i 1696. Han beordret byggingen av de første av denne flåtens skip; de ble bygd i Lodejnoje Pole i 1702 og 1703. Flåtens første øverstkommanderende var den norskfødte nederlenderen Cornelius Cruys. Han var opprinnelig fra Stavanger, og ble utnevnt til øverstkommanderende i 1704.
Den baltiske flåte var lenge den russiske hovedflåten, og den utkjempet på 1700-tallet mange slag med den svenske flåte. Ved Kronstadt utenfor St. Petersburg ble det tidlig bygd en marinebase. Etter 1809 fikk flåten også baser i Finland. Under den russisk-japanske krigen som ble utkjempet i 1904-1905, ble en stor del av den baltiske flåten sendt halve jorden rundt for å forsterke stillehavsflåten. Likevel led russerne et stort nederlag ved Tsushima.
Den baltiske flåten ble vedvarende blokkert av de tyske sjøstyrker under prins Heinrich von Preußen, og de russiske fartøyene måtte ligge uvirksom i sine havner. Dette skyldtes til dels at den nordlige del av Østersjøen var islagt fem måneder i trekk fra november måned, og delvis at Genmor (Marinens generalstab) la seg på en defensiv krigføring med ryggdekning fra Peter den stores sjøfestning. Man ville ikke at de store, moderne skipene skulle utsettes for unødig risiko. Sjøkrigen i Østersjøen forløp dermed heller sporadisk med noen jagere og undervannsbåter. Disse fartøyene klarte ikke å forhindre at Det tyske rikes fikk tak i jernmalm fra Sverige; en ressurs som det tyske krigsmaskineriet var helt avhengig av.
Revolusjonstiden
Fra 1915 vokste det frem akutte disiplinproblemer i mannskapsstyrken, og det skjedde ofte at menige drepte sine offiserer. Matroser fra den baltiske flåte spilte en viktig rolle under den russiske revolusjon i 1917. Startskuddet for revolusjonen kom den 25. oktober fra panserkrysseren «Aurora», som senere ble til museumsskip i St. Petersburg.
Flåtens mannskaper var også de første til å gjøre opprør mot bolsjevikene i Kronstadt i 1921, men opprøret ble blodig nedkjempet.
Under Sovjetunionen
Flåten ble del av den sovjetiske marine etter oktoberrevolusjonen, og fikk i 1935 hedersnavnet Den baltiske røde banner-flåte. I april 1939 ble Vladimir Tributs (Влади́мир Три́буц) dens øverstkommanderende, en stilling han hadde frem til 1947. I Vinterkrigen mot Finland 1939-1940 var den baltiske flåten preget av forsyningsproblemer, tekniske utilstrekkeligheter, svakt utdannelsesnivå og manglende etterretning, og den fikk derfor ingen innflytelse på kamphandlingenes forløp. Flåtens fly slapp rundt 64,5 tonn bomber på øyer i Finskebukta, men finnene hadde i det alt overveiende evakuert øyene. Det eneste finske kystbatteriet på øyene ble ikke slått ut under angrepene. I slutten av desember var flåten ute av spill på grunn av pakkis i farvannene.
Ved freden i Moskva (mars 1940) ble flåtebasen Hankøhalvøya sørvest i Finland, ved innløpet til Finskebukta, forpaktet bort til sovjeterne for 30 år.
Sommeren 1940 okkuperte Sovjetunionen de tre baltiske statene, og kunne da befeste sin bruk av havnene Tallinn i Estland og Liepāja i Latvia.
Da Sovjetunionen kom med i andre verdenskrig ved det tyske overraskelsesangrepet i 1941 spilte flåten en underordnet rolle, ettersom den raskt ble innestengt i Finskebukten ved Leningrad. Mange matroser måtte gjøre innsats som infanterister (men var alltid nøye med å beholde sin telnjasjka = stripete matrostrøye, som et tegn på sin sjøtilknytning). Under 1942 og 1943 gjorde den sovjetiske marinen tapre forsøk på å få ubåter ut gjennom den tysk-finske mine- og ubåtsnettsperren tversover Finskebukten. Ved disse forsøk gikk mange ubåter under, og mange mannskapsliv gikk tapt. De ubåter som likevel kom seg gjennom sperren, kom i kamp med den svenske flåten, som beskyttet konvoier med gods til Tyskland i svensk farvann.
Fra 1991
Etter Sovjetunionens fall har Den baltiske flåten fått en enda mer marginal betydning, ettersom den mistet de baltiske militærbasene. Kronstadt og Baltijsk i Kaliningrad oblast er de eneste større baser som gjenstår. Av disse to er det Baltijsk som er hovedbasen.
Per 2014 var de viktigste fartøyene i denne flåteenheten to jagere av Sovremenny-klassen, to fregatter av Neustrasjimy-klassen, fire korvetter av Steregusjtsji-klassen, fire korvetter av Nanusjka-klassen, seks korvetter av Parkhim-klassen, åtte korvetter av Tarantul-klassen, fire landgangsskip av Ropusja-klassen, to landgangsskip av Pomornik-klassen, 20 minensveipere, og to undervannsbåter av Kilo-klassen. Senere er det kommet korvetter fra den nyere Bujan-klassen.
Siden 2010 har Nordflåten sammen med Østersjøflåten inngått i Vestkommandoen.
Sognesjøen hydrografiske stasjon
Sognesjøen hydrografiske stasjon eller formelt Fast hydrografisk stasjon Sognesjøen, også kjent som Sognesjøen havforskningsstasjon er en av Havforskningsinstituttets åtte faste, nasjonale målestasjoner for kystnære observasjoner. Den ligger nord på øya Hille i Gulen kommune i Sogn og Fjordane, i Sognesjøen 20 km utenfor munningen av Sognefjorden. Den startet målinger i 1935.
Sognesjøen er her 400 meter dyp rett utenfor stasjonen, og 1 200 meter dyp halvveis over mot Store Sula i Solund. Sjøen har her fjordvann i øvre lag, kystvann i midtre lag, og atlantisk havvann i de dypere vannlagene under 150 meters dybde.
Ved stasjonen måles temperatur og salinitet i ulike dybdelag annenhver uke. Overflatetemperaturen er typisk ca 5°C om vinteren og 18°C om sommeren. Saltholdigheten er høyest om vinteren på grunn av lite nedbør og ferskvannsavrenning, og veksler i overflaten mellom 28 og 32 promille. I atlantiske lag under 150 meter er temperaturen konstant rundt 7-8°C og saliniteten er 35.
Målte temperaturer og saltinnhold ved 1 meter dybde og 150 meter de siste årene fordeler seg slik:
Thomas Humphreys
Thomas Frederick Humphreys (født 8. september 1890 i Wingrave i Buckinghamshire, død 9. april 1967) var en britisk friidrettsutøver som deltok i de olympiske leker 1912 i Stockholm.
Trond Arne Tørset
Trond Arne Tørset (født 23. april 1979) er en norsk tidligere skøyteløper som deltok i nasjonale og internasjonale konkurranser i hurtigløp på skøyter og representerte Norge og Leinstrand Idrettslag og var også en tur innom Geithus Idrettslag.
SteamOS
SteamOS er et fritt og åpent Debian-basert operativsystem som blir utviklet av Valve Corporation, og er ment som programvareplattformen i selskapets spesifikasjoner for spillkonsollen Steam Machine. Det ble utgitt den 13. desember 2013, og har siden undergått betatesting.
Funksjonalitet
SteamOS er primært utviklet med tanke på videospill og da gjerne på større monitorer, slik som tv-skjermer. Dette medfører blant annet at operativsystemet legger ingen eller mindre vekt på «tradisjonelle» PC-funksjonalitet som for eksempel kontorapplikasjoner. Selv om maskinvaren det er utviklet for består av alminnelige PC-komponenter, uttaler utvikleren Valve at spesialiseringen på spill fører til betydelige fordeler med hensyn til blant annet grafikk-kvalitet. Brukerne kan imidlertid installere og benytte all kompatibel programvare for Linux i tillegg til selve Steam-klienten, som utgjør hovedelementet i brukergrensesnittet.
Utbredelse
Ved utgangen av 2015 befant programvaren seg fortsatt på beta-stadiet, slik at det ikke finnes noen pålitelig oversikt over antall brukere. Imidlertid er Valves distribusjonsplattform Steam verdens mest brukte med rundt 125 millioner aktive brukere. Omtrent en tredjedel av titlene på Steam er tilgjengelig i Linux-versjon. (4,500 titler for Windows mot 1,500 for Linux per september 2015.)
Ole Michael Selberg
Ole Michael Selberg (født 24. juli 1938, død 10. desember 2021) var en norsk oversetter og amanuensis i polsk ved Universitetet i Oslo.
I 1983 ble han tildelt Bastianprisen for oversettelsen av Tadeusz Różewicz' skuespill Kvitt ekteskap. Han var medlem av Det Norske Akademi for Språk og Litteratur.
Marensis
Marensis er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En nokså stor, matt, lysbrunlig trebukk. Antennene er tynne og litt lengre enn kroppen. Oversiden er fint og spredt, men tydelig punktert. Pronotum er omtrent trapesformet uten tenner på sidene, litt bredere enn langt og mye smalere enn dekkvingene. Dekkvingene er noe avsmalnende bakover og har nesten rettvinklede, utstående "skuldre".
Utbredelse
Arten er utbredt i det nordvestlige Brasil, Ecuador og Peru.
Sol (kulturelt)
Soloppgang og solnedgang
Både soloppgang og solnedgang er astronomisk bestemte tidspunkter – men de har kulturell betydning langt utover den rent astronomiske. Således kan vi omtale Japan som «Soloppgangens land», i betydningen «landet i øst», og vi kan si at «solen ikke gikk ned» over Det britiske imperiet, eller at solen til sist nettopp gjorde det.
Religion og mytologi
Solen er sentral i folks liv og naturlig nok også i religioner og mytologier. I mange mytekretser finner vi solguder. I norrøn mytologi møter vi den forestilling at solen er himmelguden Odins øye.
Solen fremstilles i mytologien ofte som et skip, et skjold, en vogn eller et øye.
Blant annet «Guds øye» (Det altseende øye), Jesus og jomfru Maria finnes fremstilt innenfor en sirkulær eller oval krans av solstråler.
Symboler
Det astronomiske og astrologiske symbolet for solen,, brukes også som symbol for gull.
Solkorset(hjulkorset), hakekorset og enkelte varianter av triskele er i noen sammenhenger blitt tolket som å skulle symbolisere solen.
Kunst
Solen blir i kunsten fremstilt naturalistisk eller i større eller mindre grad stilisert. Blant mange måter å gjengi sol på finner vi både kranser av solstråler og soler med ansiktstrekk.
Flagg og heraldikk
En sol i flagg og våpenskjold og innenfor den vestlige kulturkretsen, blir gjengitt som en rund skive. Den har enten mange spisser eller vekselvis spisser og flammer (det vil si bølgeformede spisser). Slike grafiske solfigurer finnes i våpenskjold fra en rekke land gjennom historien fra middelalderen til idag, både i offentlige og private våpen.
I flagg kan også bare en rund skive representere en sol, så som i Grønlands flagg og Japans flagg.
I Japans orlogsflagg har den runde skiven stråler som er formet slik at de utvider seg utover fra skiven.
En figur som har en liten skive med store spisser, kan nærme seg en stilisert stjerne. Det kan være at sammenstillingen av figurene halvmåne og stjerne, noen ganger symboliserer måne og sol, natt og dag, særlig i segl med borg eller annet som hovedfigur og halvmåne og stjerne som bifigurer.
Heraldisk litteratur
Utenlandsk
Municipal Liberia
Klubben vant Primera División i Verano 2009, da under navnet Liberia Mía.
Skarvbergtunnelen
Skarvbergtunnelen (nordsamisk: Sieidditunealla, kvensk: Skaarpärkintunneli) er en tunnel på europavei 69 i Porsanger kommune i Troms og Finnmark. Tunnelen går under Skarvberget på strekninga mellom Smørfjord og Repvåg. Tunnelen er 3 556 meter lang og ble åpnet i 2023. Den erstattet da den gamle Skarvebergtunnelen fra 1968. Tunnelen åpnet for trafikk 26. mai 2023 og forkortet E69 med 1,5 km.
Historie
Statens vegvesen ønsket i 2006 å bygge en ny tunnel mellom Nordmannset og Skarvbergvika fordi den gamle tunnelen var for lav og smal, og fordi tilførselsveiene lå i rasfarlig område. I 2007 truet brannsjefen i Porsanger med å stenge Skarvbergtunnelen på grunn av store mangler ved brannsikkerheten i tunnelen. Byggingen av den nye 3.470 meter lange Skarvbergtunnelen startet i april 2019, med gjennomslag 4. mai 2021.
Under utbyggingen ble en hellig samisk offerstein, sieidi, sprengt. Etter dette opplevde veiprosjektet en rekke uforklarlige hendelser og uhell, som blant annet en brann i et verkstedtelt, snøskred ved tunnelåpningen og arbeidsstans på grunn av mistanke om koronasmitte. De lokale reindriftssamene knyttet problemene til ødeleggelsen av sieidien. Entreprenøren beklaget ved å legge ned blomster ved en annen offerstein. Statens vegvesen var ikke klar over sieidien, og ønsket en grundigere gjennomgang av samiske kulturminner ved fremtidige prosjekter.
USA-mesterskapet i friidrett for junior 2016
USA-mesterskapet i friidrett for junior 2016 ble arrangert fra 24. til 26. juni 2016, på Veteran's Memorial Stadium i Clovis i California.
Storbritannias herrelandslag i håndball
Storbritannias herrelandslag i håndball er det mannlige landslaget i håndball for Storbritannia. Det representerer landet i internasjonale håndballturneringer. De reguleres av British Handball Association. Landslaget ble opprettet i 1969 og har deltatt i internasjonale turneringer i perioden 1972–1984. Det ble på nytt gjenopprettet med henblikk på deltagelse i OL 2012 i London, da vertslandet alltid er kvalifisert til turneringene.